CELEX: 62012CA0484
Language: mt
Date: 2013-12-12 00:00:00
Title: Kawża C-484/12: Sentenza tal-Qorti tal-Ġustizzja (It-Tielet Awla) tat- 12 ta’ Diċembru 2013 (talba għal deċiżjoni preliminari tar-Rechtbank ’s Gravenhage — il-Pajjiżi l-Baxxi) — Georgetown University vs Octrooicentrum Nederland, li qed taġixxi taħt l-isem NL Octrooicentrum (Prodotti mediċinali għall-użu mill-bniedem — Ċertifikat ta’ protezzjoni supplimentari — Regolament (KE) Nru 469/2009 — Artikolu 3 — Kundizzjonijiet għall-kisba ta’ dan iċ-ċertifikat — Possibbiltà li jinkisbu diversi ċertifikati ta’ protezzjoni supplimentari derivanti mill-istess privattiva)

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/20
            
         Sentenza tal-Qorti tal-Ġustizzja (It-Tielet Awla) tat-12 ta’ Diċembru 2013 (talba għal deċiżjoni preliminari tar-Rechtbank ’s Gravenhage — il-Pajjiżi l-Baxxi) — Georgetown University vs Octrooicentrum Nederland, li qed taġixxi taħt l-isem NL Octrooicentrum
   (Kawża C-484/12) (1)
   
   (Prodotti mediċinali għall-użu mill-bniedem - Ċertifikat ta’ protezzjoni supplimentari - Regolament (KE) Nru 469/2009 - Artikolu 3 - Kundizzjonijiet għall-kisba ta’ dan iċ-ċertifikat - Possibbiltà li jinkisbu diversi ċertifikati ta’ protezzjoni supplimentari derivanti mill-istess privattiva)
   2014/C 52/33
   Lingwa tal-kawża: l-Olandiż
   
      Qorti tar-rinviju
   
   Rechtbank ’s Gravenhage
   
      Partijiet fil-kawża prinċipali
   
   
      Rikorrenti: Georgetown University
   
      Konvenuta: Octrooicentrum Nederland, li qed taġixxi taħt l-isem NL Octrooicentrum
   
      Suġġett
   
   Talba għal deċiżjoni preliminari — Rechtbank ’s Gravenhage — il-Pajjiżi l-Baxxi — Interpretazzjoni tal-Artikoli 3(c) u 14(b) tar-Regolament (KE) Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali (ĠU L 152, p. 1) — Kundizzjonijiet għal kisba taċ-ċertifikat — Privattiva bażika fis-seħħ li tkopri diversi prodotti — Dritt jew le għaċ-ċertifikat għal kull prodott
   
      Dispożittiv
   
   Fiċ-ċirkustanzi bħal dawk tal-kawża prinċipali fejn, fuq il-bażi ta’ privattiva bażika u tal-awtorizzazzjoni sabiex il-prodott mediċinali jkun jista’ jitqiegħed fis-suq li jikkonsisti f’kompożizzjoni ta’ diversi ingredjenti attivi, il-proprjetarju ta’ dan tal-aħħar ikun diġà kiseb ċertifikat ta’ protezzjoni supplimentari għal din il-kompożizzjoni ta’ ingredjenti attivi, protetta minn din il-privattiva skont it-tifsira tal-Artikolu 3(a) tar-Regolament Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali, l-Artikolu 3(c) ta’ dan ir-regolament għandu jiġi interpretat fis-sens li ma jipprekludix li dan il-proprjetarju jikseb ukoll ċertifikat ta’ protezzjoni supplimentari għal wieħed minn dawn l-ingredjenti attivi, li, meħud individwalment, huwa protett ukoll bħala tali mill-imsemmija privattiva.
   
      (1)  ĠU C 26, 26.01.2013.